open-index/open-wikipedia-markdown huggingface dataset:
Dobbelpunktfly

**Dobbeltpunktfly** (*Axylia putris*) er en sommerfugl som tilhører familien nattfly (Noctuidae). Den er utbredt nord til Nord-Trøndelag i Norge.

## Utseende
Et middelsstort (vingespenn 30 – 40&nbsp;mm), lyst gråbrunt nattfly. Hodet er gulbrunt, forkroppen (thorax) brungrå med gulbrun krage, en svart ring skiller det to fargene. Forvingen er lyst grålig okerfarget. Det to mellomlinjene, som avgrenser vingens midtfelt, er svarte og går sterkt i sik-sak. I midtfeltet er det nokså små, mørke nyre- og ringmerker med blålig kjerne. Langs ytterkanten er det litt mørkere lengdestreker i hvert åremellomrom. Bakvingen er perlegrå, med en silkeaktig glans. Larven er lyst gulbrun, med mørke, trekantede flekker på sidene av ryggen.

## Levevis
Arten finnes i skogbryn, hekker og parker. Larvene lever på ulike urter, blant andre syrer (*Rumex* spp.) og maurer (*Galium* spp.). Arten hviler ved vingene tett pakket rundt kroppen og ligner då sterkt på en avbrukket kvist.
De voksne sommerfuglene flyr i juni – juli.

## Utbredelse
Den finnes over hele Europa. I Norge er den funnet i den sørligste landsdelen nord til Rogaland og de sørlige delene av Oppland og Hedmark, dessuten er den kjent fra Nord-Trøndelag.
## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/a/axylia_putris.html
* *Axylia putris* på UK moths: https://web.archive.org/web/20071031092321/http://www.ukmoths.org.uk/show.php?bf=2098
## Eksterne lenker
*
Seventh Star

***Seventh Star*** er det tolvte studioalbumet av Black Sabbath, utgitt i 1986.

Det var opprinnelig skrevet, spilt inn, og ment for å være det første soloalbumet til gitarist Tony Iommi, men på grunn av press fra plateselskapet og bandets manager Don Arden, ble plata utgitt som «Black Sabbath featuring Tony Iommi». Enkelte fans anser ikke dette albumet for å være et ekte Sabbath-album, da ingen andre originale Sabbath-medlemmer var med enn Tony Iommi.

## Historie
Kort tid etter utgivelsen av det forrige albumet, Born Again, sluttet Ian Gillan som vokalist i Black Sabbath. Bandet hadde en kort gjenforening med Ozzy Osbourne, og spilte tre låter sammen under Live Aid i 1985. Men kort tid etterpå sluttet både Bill Ward og Geezer Butler i bandet, og Sabbath var dermed oppløst. Dette medførte at Tony Iommi ville gi ut sitt eget soloalbum. Han fikk med seg vokalist Glenn Hughes, bassist Dave Spitz og trommis Eric Singer, i tillegg til keyboardist Geoff Nicholls, som tidligere hadde vært med som uoffisielt medlem i Black Sabbath.

Da plata var ferdig innspilt og klar for å bli gitt ut, insisterte plateselskapet på å gi ut albumet under navnet Black Sabbath. Det endte til slutt opp med at den ble gitt ut under navnet «Black Sabbath featuring Tony Iommi». Da bandet skulle ut på turné etter å ha gitt ut albumet, valgte de å turnere under navnet navnet Black Sabbath, og derfor ble denne besetningen etter hvert regnet for å være offisiell Sabbath-besetning.

På grunn av en krangel med turnécrewet ble Glenn Hughes sparket fra bandet etter bare fem konserter, og Ray Gillen tok over rollen som vokalist i bandet.

## Sporliste

Live-opptakene fra Deluxe Edition, CD2 er med Ray Gillen på vokal.

## Personell
* Glenn Hughes – vokal
* Tony Iommi – gitar
* Geoff Nicholls – keyboard
* Dave Spitz – bassgitar
* Eric Singer – trommer

* Gordon Copley – bassgitar (på «No Stranger to Love»)
* Ray Gillen - vokal (på 2010 Deluxe Edition, CD2)

## Eksterne lenker
*
Hvitkantfly

**Hvitkantfly** (*Ochropleura plecta*) er en sommerfugl som tilhører familien nattfly (Noctuidae). Den er utbredt nord til Nordland i Norge.

## Utseende
Et middelsstort (vingespenn 28 – 34 mm), kraftig, brunrødt nattfly. Hodet og den fremste delen av forkroppen (thorax) er lysbrune, resten av thorax mørkt rødbrun. **Forvingen** er brunrød, de innerste 2/3 av framkanten er bredt lyst okerfargede. Bak denne lyse streken går det en bred, svart strek som når ut til nyremerket. Det kommaformede nyremerket og ringmerket er lyskantede og tydelige. I vingens ytre del er årene mørkere enn resten av vingen. **Bakvingen** er silkeaktig skinnende hvit. Arten er lett å kjenne igjen på forvingens tegninger.

## Levevis
Hvitkantflyet lever i skogkanter og hager, men også i åpent terreng. Larvene lever på ulike urter, blant andre syrer (*Rumex* spp.) og kjemper (*Plantago* spp.). Denne arten har to generasjoner hver sommer, som flyr henholdsvis i mai – juni og i august – september. De kommer gjerne til lys.

## Utbredelse
I Norge er den vanlig nord til det sørlige Nordland.

## Referanser




## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/o/ochropleura_plecta.html
* *Ochropleura plecta* på UK moths: https://web.archive.org/web/20071018193420/http://ukmoths.org.uk/show.php?bf=2102

## Eksterne lenker
*
Riksvei 29 (Finland)

**Riksvei 29 (Finland)** (*[[finsk]]: Valtatie 29*) er en finsk riksvei som går mellom Torneå ved grensen mot Sverige og Keminmaa. Veiens lengde er 16 km, og den er del av europavei 4 og europavei 8.

## Kommuner og knutepunkter
### [[Lappland (Finland)|Lappland]]
;Torneå
*  Torneå → Haparanda (Sverige), felles trasé til Torppi
* Torneälven
*  Torneå-Torppi, E8 felles trasé til Keminmaa
*  Torneå → Röyttä

;Keminmaa
*   Kallinkangas

## Kilder
*FENNIA Kartverk över Finland, Lantmäteristyrelsen og Weilin+Göös 1979. ISBN 951-35-1955-4
*GT SUOMI – FINLAND Vägatlas, Genimap Oy, Vantaa Finland 2005. ISBN 951-593-944-5
*Suomi – Finland Stadsatlas, Genimap Oy, Vantaa 2003. ISBN 951-593-874-0
*Grunnkart (Kartplatsen, Lantmäteriverket)
*Svenska ortnamn i Finland

## Se også
*Europavei 4
*Europavei 8
Skogteglfly

**Skogteglfly** (*Diarsia mendica*) er en sommerfugl som tilhører familien nattfly (Noctuidae). Den er vanlig over hele landet i Norge, også i fjellet.

## Utseende
Sommerfuglen er middelsstor (vingespenn 28–39&nbsp;mm), og en kraftig bygd nattfly. Fargen varierer sterkt, men er gjerne mer eller mindre rødlig brun eller grå. Noen eksemplarer er nesten ensfargede, andre kontrastrikt tegnede. Forvingen er noe avrundet, vanligvis med tydelige, lyse nyre- og ringmerker. To mellomlinjer avgrenser vingens midtfelt, den innerste av disse er ganske rett, den ytterste buet. De er vanligvis godt synlige. Bakvingen er grå.

## Levevis
Arten lever i skog og på heier. Larvene kan spise en lang rekke ulike løvtrær, busker og urter, blant andre bjørnebær (*Rubus* spp.) og blåbær (*Vaccinium myrtillus*). De voksne sommerfuglene flyr i juni – juli og kommer gjerne til lys. De kan være svært tallrike, særlig i bjørkebeltet.

## Utbredelse
Skogteglfly er utbredt i Europa og i det nordlige Asia østover til Kamtsjatka, sørover til Kina. I Norge finnes den over hele landet, men er gjerne mest tallrik i høyereliggende strøk.

## Referanser




## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/d/diarsia_mendica.html
* *Diarsia mendica* på UK moths: http://ukmoths.org.uk/show.php?bf=2120
* Utbredelsesdata: http://www.funet.fi/pub/sci/bio/life/insecta/lepidoptera/ditrysia/noctuoidea/noctuidae/noctuinae/diarsia/index.html
## Eksterne lenker
*
The Song Remains the Same (film)

***The Song Remains the Same*** er en konsertfilm fra 1976 av Led Zeppelin.

## Referanser


## Eksterne lenker
*
Fredrik Neij

**Hans Fredrik Lennart Neij** (født 27. april 1978 i Norrahammar; også kjent under aliaset **TiAMO**) er en svensk IT-spesialist og gründer. Han eier selskapet PRQ, og er også kjent som en av personene bak nettstedet The Pirate Bay.

I februar 2009 ble Neij stilt for retten sammen med Gottfrid Svartholm, Peter Sunde og Carl Lundström, anklaget for medvirkning til brudd på opphavsrettslovgivningen. Han ble dømt til fengsel i 2010.  

## Referanser


## Eksterne lenker
*
Augustteglfly

**Augustteglfly** (*Diarsia dahlii*) er en sommerfugl som tilhører familien nattfly (Noctuidae). Den er utbredt nord til Sør-Trøndelag i Norge.

## Utseende
Et middelsstort (vingespenn 28 – 40&nbsp;mm), kraftig bygd, gulbrunt eller rødbrunt nattfly. Hunnene er gjerne noe mørkere og mer rødlige enn hannene, men begge kjønn varierer ganske mye i fargen. Et godt kjennetegn er en liten, svart flekk rett bak ringmerket i forvingen. **Forvingen** er vanligvis gulbrun, men noen hunner er rødbrune. Nyre- og ringmerkene er lysere med mørke kanter og er vanligvis i det minste synlige, hos de fleste individene er i alle fall nyremerket tydelig. Bak ringmerket er det en liten, svart flekk (tappmerke). Mellomlinjene, som avgrenser vingens midtfelt er brunsvarte, smale og går i sik-sak. De konvergerer forholdsvis lite mot bakkanten av vingen. I den ytre delen av vingen er vingeårene mørke. **Bakvingen** er gråhvit, silkeaktig glinsende.

## Levevis
Augustteglflyet lever i åpne skog og på heier. Larvene lever særlig på bjørk (*Betula* spp.) og blåbær (*Vaccinium myrtillus*), men kan også finnes på mange andre trær, busker og urter som syrer (*Rumex* spp.) og kjemper (*Plantago* spp.). De voksne sommerfuglene flyr om natten, mest i august, som det norske navnet tyder på, men de kan også finnes i slutten av juli og begynnelsen av september.

## Utbredelse
Augustteglflyet er utbredt i Europa og i det nordlige Asia østover til Kamtsjatka. I Norge finnes den nord til Sør-Trøndelag.

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/d/diarsia_dahlii.html
* *Diarsia dahlii* på UK moths: https://web.archive.org/web/20071029071219/http://www.ukmoths.org.uk/show.php?bf=2121
* Utbredelsesdata: http://www.funet.fi/pub/sci/bio/life/insecta/lepidoptera/ditrysia/noctuoidea/noctuidae/noctuinae/diarsia/index.html
## Eksterne lenker
*
Rødfrynset teglfly

**Rødfrynset teglfly** (*Diarsia brunnea*) er en sommerfugl som tilhører familien nattfly (Noctuidae). Den er utbredt nord til Nordland i Norge.

## Utseende
Et middelsstort til ganske stort (vingespenn 36 – 45&nbsp;mm), rødbrunt nattfly. Den kan kjennes på at området mellom nyremerket og ringmerket i forvingen er mer eller mindre svart. **Forvingen** er lyst rødbrun, nyremerket er tydelig, lysgrått med rett bakkant. Ringmerket er større enn nyremerket og omtrent kvadratisk, men ofte dårlig avgrenset. Området mellom dem er delvis svart, ellers mørkt brunrødt. Mellomlinjene, som avgrenser vingens midtfelt, er doble og brede, grå med rødbrune kanter. Utenfor den ytre mellomlinjen er det et brunrødt tverrbånd, vingens ytterkant er rødlig grå. **Bakvingen** er lysgrå med en silkeaktig glans. Noen individer kan være mørkt grå. Vingefrynsene på begge vingepar er rødlige. Larven er naken, kort og trinn, grågrønn på farge med et lyst tverrbånd på ryggen av bakerste kroppsledd.

## Levevis
Rødfrynset teglfly lever i skog, der larvene finnes på en rekke ulike trær, busker og urter. De voksne sommerfuglene flyr fra slutten av juni og ut juli.

## Utbredelse
Den er utbredt i det meste av den den palearktiske sone bortsett fra Nord-Afrika, fra Vest-Europa østover til Kurilene og fra Nord-Norge sør til Himalaya. I Norge er den utbredt nord til Nordland.

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/d/diarsia_brunnea.html
* *Diarsia brunnea* på UK moths: https://web.archive.org/web/20071108005143/http://www.ukmoths.org.uk/show.php?bf=2122
* Utbredelsesdata: http://www.funet.fi/pub/sci/bio/life/insecta/lepidoptera/ditrysia/noctuoidea/noctuidae/noctuinae/diarsia/index.html
## Eksterne lenker
*
Bringebærteglfly

**Bringebærteglfly** (*Diarsia rubi*) er en sommerfugl som tilhører familien nattfly (Noctuidae). Den er funnet nord til Nordland i Norge.

## Utseende
Et middelsstort (vingespenn 30 – 34&nbsp;mm), kraftig bygd, gulbrunt eller rødbrunt nattfly. Forvingen har tydelige nyre- og ringmerker, området mellom dem er brunt, noe mørkere enn resten av vingen. Bak ringmerket er det en liten, mørk flekk (tappmerke). Langs ytterkanten går det et jevnbredt, lysere tverrbånd. Ellers er vingetegningene gjerne utydelige. Vingefrynsene er gulbrune. Bakvingen er lysgrå med en silkeaktig glans.

## Levevis
Arten finnes helst på litt fuktige steder. Larvene kan finnes på busker som bringebær, vier og blåbær, men også på ulike urter. De voksne sommerfuglene flyr i juli – august.

## Utbredelse
Arten er vidt utbredt i den den palearktiske sone fra Storbritannia til Stillehavet, sør til Sentral-Asia. I Norge forekommer den nord til Nordland.

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/d/diarsia_rubi.html
* *Diarsia rubi* på UK moths: https://web.archive.org/web/20071018175445/http://ukmoths.org.uk/show.php?bf=2123
* Utbredelsesdata: http://www.funet.fi/pub/sci/bio/life/insecta/lepidoptera/ditrysia/noctuoidea/noctuidae/noctuinae/diarsia/index.html
## Eksterne lenker
*
Engteglfly

**Engteglfly** (*Diarsia florida*) er en sommerfugl som tilhører familien nattfly (Noctuidae). Den er funnet nord til Troms i Norge. Arten er vanskelig å skille fra bringebærteglfly (*Diarsia rubi*), og det er mulig at de to bare er former (økotyper) av samme art.

## Utseende
Et middels stort (vingespenn 32 – 35&nbsp;mm), gulbrunt nattfly. **Forvingen** er avrundet. Arten er meget vanskelig å skille sikkert fra bringebærteglfly, men skal i gjennomsnitt være litt større og lysere enn denne. Vingetegningene er for variable til å kunne brukes til å skille de to artene. Nyre- og ringmerkene er tydelige, området mellom dem rødbrunt. Det er en svart flekk bak ringmerket. Mellomlinjene, som avgrenser vingens midtfelt, er doble. Vingefrynsene er gulbrune. **Bakvingen** er lysgrå med silkeaktig glans.

## Levevis
Arten finnes helst på fuktige eller myrlendte, åpne områder. Larvene lever på ulike urter. De voksne sommerfuglene flyr i juni – juli.

## Utbredelse
Engteglflyet er bare registrert med sikkerhet fra Vest-Europa og fra Kaukasus, men artens virkelige utbredelse er usikker fordi den er så lik på bringebærteglfly (om den da i det hele tatt er en egen art). I Norge er den funnet nord til Troms.
## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/d/diarsia_florida.html
* *Diarsia florida* på UK moths: https://web.archive.org/web/20071031091503/http://www.ukmoths.org.uk/show.php?bf=2124
* Utbredelsesdata: http://www.funet.fi/pub/sci/bio/life/insecta/lepidoptera/ditrysia/noctuoidea/noctuidae/noctuinae/diarsia/index.html
## Eksterne lenker
*
Hagebåndfly

**Hagebåndfly** (*Noctua pronuba*) er en sommerfugl som tilhører familien nattfly (Noctuidae). Den er type-arten for familien nattfly (Noctuidae). Denne store og karakteristiske arten er vanlig nord til Troms i Norge.

## Utseende
Et stort (vingespenn 48 – 60&nbsp;mm) og kraftig nattfly, brunt med gule bakvinger. Arten kjennes nokså lett på størrelsen, den eneste andre båndflyarten som er like stor er bredbåndfly (*Noctua fimbriata*), men denne er mye mer kontrastrikt tegnet. Kroppen er lysbrun til brunsvart. **Forvingen** er svært variabel i fargen, fra nærmest ensfarget kanelbrun til kontrastrikt tegnet og ganske mørk. Framkanten er ofte helt eller delvis lysere enn resten av vingen. Det er alltid en liten, svart flekk nær vingespissen. Nyre- og ringmerkene er vanligvis i alle fall synlige, området mellom dem er ofte svart. **Bakvingen** er oransjegul med et svart tverrbånd litt innenfor ytterkanten. Larven er naken, brunlig eller grønn med trekantede, mørkere flekker.

## Levevis
Arten er vanlig nesten over alt i lavlandet, særlig i hager og ved dyrket mark. Larvene lever på mange ulike planter, mest nede på bakken. Når de er tallrike kan de gjøre betydelig skade ved å gnage over rothalsene på ulike kulturplanter. De voksne sommerfuglene flyr om natten i juli – september og kommer ofte til lys i stort antall – disse store nattflyene kan fylle opp lysfeller på kort tid enkelte år. Arten skremmes lett opp på dagtid, da den i tillegg til å fly svært raskt også kan løpe temmelig fort. De gule bakvingene tjener trolig til å forvirre forfølgere – de gjør at sommerfuglen er svært synlig når den flyr, men den gule fargen forsvinner når den folder vingene sammen, og en forfølger har vanskelig for å vite hva han skal se etter når han leter etter den godt kamuflerte sommerfuglen. Enkelte år kan arten vandre i store mengder.

## Utbredelse
Hagebåndfly er utbredt i den palearktiske sone, fra Kanariøyene i vest til Sentral-Asia i øst. I Nord-Amerika ble den først innført til Nova Scotia i 1979, men har nå spredt seg til mye av den østlige delen av kontinentet. I Norge er den vanlig over hele landet, men mindre vanlig i fjellet.

## Referanser




## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/n/noctua_pronuba.html
* *Noctua pronuba* på UK moths: http://ukmoths.org.uk/show.php?bf=2107
* Utbredelsesdata: http://www.funet.fi/pub/sci/bio/life/insecta/lepidoptera/ditrysia/noctuoidea/noctuidae/noctuinae/noctua/index.html
## Eksterne lenker
*
Marie-Laure Brunet

**Marie-Laure Brunet** (født 1988) er en fransk tidligere skiskytter. Hun ble født i Lannemezan, men hun bor i Villard-de-Lans.

Brunet begynte med skiskyting i 2003, og slo gjennom for fullt da hun tok gull i jaktstart og stafett under Junior-VM i 2007. Hun debutert i verdenscupen i sesongen 2007/08. Brunet har sin styrke på standplass, og i debutsesongen i verdenscupen hadde hun en treffprosent på 87&nbsp;%. Samme sesong  ble hun nummer 33 i verdenscupen sammenlagt, og hennes beste individuelle plassering ble en fjerdeplass på jaktstarten i Pyeongchang. Under VM i Östersund i 2008 tok hun 30.-plass på sprinten, 26.-plass på jaktstarten og hun var med på å ta bronse på stafetten. De andre på laget var Delphyne Peretto, Sylvie Becaert og Sandrine Bailly.

Under VM i Pyeongchang i 2009 var hun med på Frankrikes lag som vant gull i miksstafett sammen med Sylvie Becaert, Vincent Defrasne og Simon Fourcade. Hun tok også 52.-plass på sprinten, 15.-plass på normaldistansen og en sjuendeplass på jaktstarten. Brunets første pallplass i verdenscupen var en tredjeplass på jaktstarten i Trondheim i sesongen 2008/09.

## Meritter
### [[VM i skiskyting|Verdensmesterskap]]

### Juniorverdensmesterskap

## Referanser


## Eksterne lenker
*
Brain Cooler

**Brain Cooler** er et slushprodukt som selges i Norge. Brain Cooler er en halvfrossen fruktis (slush) som spises/drikkes med sugerør/skje. Produktet lages i en is-maskin (slush-maskin) der konsentratet sammen med vann fryses slik at det dannes en halvfrossen masse bestående av små iskrystaller med fruktsmak.

## Eksterne lenker
* Brain Cooler hos ASKO
Plettbåndfly

**Plettbåndfly** (*Noctua orbona*) er en sommerfugl som tilhører familien nattfly (Noctuidae). Den er funnet nord til Hordaland i Norge.

## Utseende
Et middelsstort (vingespenn 35 – 45&nbsp;mm), ganske kraftig nattfly, brunt med gule bakvinger. Som andre båndfly legger den vingene tett sammen over ryggen når den hviler og virker ganske smal. Den ligner mest på variabelt båndfly (*Noctua comes*), men skiller seg fra denne på at den har en svart flekk nær vingespissen. Kroppen og forvingen er gulbrun eller rødbrun. **Forvingen** har mørke, lyskantede nyre- og ringmerker og en liten, svart flekk nær vingespissen, ellers vanligvis uten tydelige tegninger. **Bakvingen** er gul med et bredt, svart tverrbånd langs yterkanten. Litt foran midten er det en nokså stor, kommaformet, svart flekk.

## Levevis
Larvene lever på ulike gras og urter. De voksne sommerfuglene flyr om natten i juli – september.

## Utbredelse
Den er utbredt i Nord-Afrika og i hele Europa, og i Asia østover til Irak og Turkmenistan. Den er også rapportert fra Afghanistan og det nordlige India, men dette er mer usikkert. I Norge er den funnet spredt nord til Hordaland.

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/n/noctua_orbona.html
* *Noctua orbona* på UK moths: https://web.archive.org/web/20071106235809/http://www.ukmoths.org.uk/show.php?bf=2108
* Utbredelsesdata: http://www.funet.fi/pub/sci/bio/life/insecta/lepidoptera/ditrysia/noctuoidea/noctuidae/noctuinae/noctua/index.html
## Eksterne lenker
*
Variabelt båndfly

**Variabelt båndfly** (*Noctua comes*) er en sommerfugl som tilhører familien nattfly (Noctuidae). Den er funnet nord til Sør-Trøndelag i Norge.

## Utseende
Et middelsstort (vingespenn 39 – 46&nbsp;mm), gråbrunt eller gulbrunt nattfly med gule bakvinger. Som hos hagebåndfly (*Noctua pronuba*) er forvingen sterkt variabel i fargen. Den nærmest lignende arten er plettbåndfly (*Noctua orbona*), fra denne skiller den seg ved at den mangler en svart flekk nær spissen av forvingen, og at den mørke flekken i bakvingen er mindre og smalere. **Forvingen** er gråbrun eller gulbrun, med sterkt varierende mønster, men nesten alltid med tydelige, mørke nyre- og ringmerker. Ellers kan vingen være ensfarget brun, eller ha mer eller mindre klare tegninger. Den har ikke noen svart flekk ved vingespissen. **Bakvingen** er gul, gjerne noe blekere enn hos andre båndfly, med et bredt, svart tverrbånd litt ineffor ytterkanten og en smal, kommaformet, svart flekk litt foran midten. Larven er lyst gråbrun med en mørkere sidestripe.

## Levevis
Arten kan finnes i mange ulike miljøer, og larvene kan leve på en lang rekke ulike trær, busker og urter. De voksne sommerfuglene flyr i juli – september og kommer gjerne til lys.

## Utbredelse
Den er utbredt over det meste av Europa, i Midtøsten, Nord-Afrika og Asia øst til Iran. Dessuten er den innført til Nord-Amerika, der den har spredt seg over store deler av kontinentet. I Norge er den vanlig nord til Sør-Trøndelag, men ikke så tallrik som hagebåndfly.

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/n/noctua_comes.html
* *Noctua comes* på UK moths: https://web.archive.org/web/20071018214408/http://ukmoths.org.uk/show.php?bf=2109
* Utbredelsesdata: http://www.funet.fi/pub/sci/bio/life/insecta/lepidoptera/ditrysia/noctuoidea/noctuidae/noctuinae/noctua/index.html
## Eksterne lenker
*
Ronny Hansen

**Ronny Hansen** (født 1970 i Fredrikstad) er en mangeårig leder av Støttekomiteen for Vest-Sahara (SKVS), tidligere leder av SAIH i perioden 1997–1998 og tidligere generalsekretær i Afghanistankomiteen i Norge. Hansen var én av de fire opprinnelige grunnleggerne av SKVS i 1993. Han har siden den tid vært inn og ut av komiteen. Hansen har tidligere arbeidet i Flyktninghjelpen, og arbeider nå i Regnskogfondet.
Bredbåndfly

**Bredbåndfly** (*Noctua fimbriata*) er en sommerfugl som tilhører familien nattfly (Noctuidae). Denne store og karakteristiske arten er funnet nord til Rogaland i Norge.

## Utseende
Et stort (vingespenn 53 – 60&nbsp;mm), kraftig, livlig farget nattfly. Den virker renere i fargene enn andre båndfly. Den er samme størrelsen som hagebåndfly (*Noctua pronuba*), men skilles lett fra denne på bakvingens brede svarte tverrbånd. Forkroppen og forvingen er ofte lysgrå med et oransje skjær, men kan også være ganske mørke, sjokoladebrune. I så fall er vingens ytre del vanligvis lysere. **Forvingen** har lyskantede nyre- og ringmerker og en lys, krummet ytre mellomlinje ca. 2/3 ut i vingen. Langs ytterkanten går det en smal, lys bølgelinje. **Bakvingen** er guloransje med et bredt, svart tverrbånd som opptar omtrent halve vingebredden. Den har ikke noen mørk flekk i midten. Larven er lyst kanelbrun med runde, mørke flekker på sidene.

## Levevis
Bredbåndflyet finnes helst i løvskog, men kan også forekomme andre steder. Larven kan finnes på ulike løvtrær, busker og urter. De voksne sommerfuglene flyr om natten i juli – september.

## Utbredelse
Den er utbredt over det meste av Europa og det nordlige Asia østover til Turkmenistan og Novosibirsk-området i Russland. I Norge finnes bredbåndflyet bare langs sørkysten vestover til Rogaland.

## Referanser




## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/n/noctua_fimbriata.html
* *Noctua fimbriata* på UK moths: https://web.archive.org/web/20071106235910/http://www.ukmoths.org.uk/show.php?bf=2110
* Utbredelsesdata: http://www.funet.fi/pub/sci/bio/life/insecta/lepidoptera/ditrysia/noctuoidea/noctuidae/noctuinae/noctua/index.html
## Eksterne lenker
*
Fiolett båndfly

**Fiolett båndfly** (*Noctua janthe*) er en sommerfugl som tilhører familien nattfly (Noctuidae). Denne karakteristiske arten er funnet nord til Hordaland i Norge.

## Utseende
Et middelsstort (vingespenn 30 – 47&nbsp;mm), kraftig, broket farget nattfly. Arten kjennes på at bakvingene har nokså brede, svarte tverrbånd og er mørke ved roten. Hodet er lysbrunt, forkroppen (thorax) mørkt brungrå med et skarpt definert, lysbrunt område foran. **Forvingen** er gråbrun, gjerne med et fiolett eller noen ganger blålig skjær. Den innerste delen er temmelig mørk, den ytterste noe lysere, de to områdene er skilt av en S-formet ytre mellomlinje. Nyre- og ringmerkene er lyskantede, men ofte vanskelige å se. Nær vingespissen på framkanten er det en trekantet, brunrød flekk, noen ganger er store deler av vingeframkanten brunrød. **Bakvingen** er gul med et bredt, svart tverrbånd litt innenfor ytterkanten og et brunsvart område ved roten.

## Levevis
Den finnes i skogkanter, hekker og hager. Larvene lever på ulike trær, busker og urter. De voksne sommerfuglene flyr om natten i juli – september. De kommer gjerne til lys og besøker også blomster.

## Utbredelse
Fiolett båndfly er utbredt i Nord-Afrika og Vest-Europa. I Norge finnes den bare i de sørligste landsdelene nord til Hordaland.

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/n/noctua_janthe.html
* *Noctua janthe* på UK moths: https://web.archive.org/web/20071108045410/http://www.ukmoths.org.uk/show.php?bf=2111
* Utbredelsesdata: http://www.funet.fi/pub/sci/bio/life/insecta/lepidoptera/ditrysia/noctuoidea/noctuidae/noctuinae/noctua/index.html
## Eksterne lenker
*
Brunt båndfly

**Brunt båndfly** (*Noctua interjecta*) er en sommerfugl som tilhører familien nattfly (Noctuidae). Den er bare funnet i Aust-Agder i Norge.

## Utseende
Et middelsstort (vingespenn 31 – 34&nbsp;mm), kraftig, brunlig nattfly med gule bakvinger. Den kjennes fra andre båndfly på den lille størrelsen, forvingens nesten helt manglende tegninger, bakvingens brede tverrbånd og lille midtflekk. Forkroppen og forvingen er gulbrune eller rødbrune. **Forvingen** har fire, noe utydelige, mørkere tverrlinjer, ellers nesten ingen tegninger. Nyre- og ringmerkene er oftest knapt synlige. **Bakvingen** er gul med et forholdsvis bredt, svart tverrbånd litt innenfor ytterkanten, litt foran midten av vingen er det en liten og smal, mørk flekk.

## Levevis
Arten kan finnes i mange ulike habitater. Larvene lever på ulike gras, urter og busker. De voksne sommerfuglene flyr i juli – august.

## Utbredelse
I Norge ble den først funnet i Aust-Agder i 2003.

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/n/noctua_interjecta.html
* *Noctua interjecta* på UK moths: https://web.archive.org/web/20071106235843/http://www.ukmoths.org.uk/show.php?bf=2112
* Utbredelsesdata: http://www.funet.fi/pub/sci/bio/life/insecta/lepidoptera/ditrysia/noctuoidea/noctuidae/noctuinae/noctua/index.html
## Eksterne lenker
*
Sør-Afrika under Sommer-OL 1912

**Sør-Afrika under Sommer-OL 1912**. 21 sportsutøvere fra Sør-Afrika deltok i seks sporter under Sommer-OL 1912 i Stockholm. Sør-Afrika kom på sjuendeplass med medaljefordelingen fire gull- to sølvmedaljer. 

## Medaljer

## Medaljevinnerne
J. Ludwig Mowinckels rederi

**A/S J. Ludwig Mowinckels Rederi** er et Bergens-rederi, med hovedkontorer på Bradbenken. Rederiet eier og opererer ett tankskip og tre bulkskip.

Rederiet ble grunnlagt i 1898 av den senere norske statsminister Johan Ludwig Mowinckel. Det eies i dag privat av to stiftelser.

## Referanser

 
 


## Eksterne lenker
*
Bergen sjøflyplass, Sandviken

**Bergen sjøflyplass, Sandviken** er en sjøflyplass for Bergen. Sjøflyplassen ligger i Sandviken, på Kristiansholm ved Byfjorden ved Bergen sentrum. Operatøren er Fonnafly. Banedekket på land er asfalt for helikoptre. Flyplassen ligger på en holme som tidligere ikke var forbundet med fastlandet. 

Det har vært flere større branner på området. I tyske lagre i 1941, i 2008 hos nabofirmaet IMC Diving nær flybensinlageret, og i 2019 på nytt hos IMC Diving.

## Se også
* Liste over norske flyplasser

## Referanser
Traversay Islands

**Traversay Islands** er en gruppe ubebodde øyer i den nordlige delen av Sør-Sandwichøyene. Øyene administreres av det britiske oversjøiske territoriet Sør-Georgia og Sør-Sandwichøyene. Traversay Islands består av øyene Zavodovski, Leskov og Visokoi.

Øyene ble oppdaget i 1819 av en russisk ekspedisjon under ledelse av Fabian Gottlieb von Bellingshausen, som oppkalte dem etter markien av Traversay, Jean Baptiste Prevost de Sansac (1754&ndash;1831).
Bjørg Tosterud

**Bjørg Tosterud** (født 1943 på Modum i Buskerud) er universitetslektor i latin ved Universitetet i Oslo.

Hun er oversetter, grammatikkbokforfatter og dessuten en viktig aktør innenfor de siste revideringer av «Rektorordboken», standardverket innenfor norsk latinsk filologi. 

Hun har undervist som latinlærer på Oslo katedralskole og ved Universitetet i Oslo. 

## Bibliografi

### Oversettelser
;Legenda aurea
Helgenlegender fra middelalderen : i utvalg
Jacobus de Voragine erkebiskop av Genova; Fondet for Thorleif Dahls kulturbibliotek (Utgiver); Det Norske akademi for sprog og litteratur (Utgiver) ; m.fl. (2008)

;Langobardenes historie
Paulus Diaconus ; Fondet for Thorleif Dahls kulturbibliotek (Utgiver); Det Norske akademi for sprog og litteratur (Utgiver); m.fl. (2003)

;Johannes Nicolai
biskop Jens Nilssøns latinske skrifter
Jens Nilssøn; Egil Kraggerud (Redaktør); Mette Heuch Berg (Oversetter); m.fl. (2004)

### Ordbok og grammatikk
;Latinsk ordbok. Latinsk-norsk
av Egil Kraggerud / Bjørg Tosterud / Jan Johanssen / M. Nygaard / Emil Schreiner  (1998)

;Latinsk grammatikk
Samson Eitrem; Bjørg Tosterud Danielsen (Redaktør) ; Egil Kraggerud (Redaktør) (1996)
(Morfologidelen).

;Omnibus I & II

## Referanser
Brigade combat team

Et **brigade combat team**, forkortet **BCT**, er det minste deployerbare manøverforbandet i den amerikanske hæren, og har nok støttelementer, som stridstren og artilleri, til at den kan operere uavhengig av den overliggende divisjonen.

En BCT består av en mobil brigade av en bestemt våpenart med tilknyttede støttefunksjoner som logistikk, artilleri og annen støtte. De kommanderes som regel av en oberst (O-6), i noen sjeldne tilfeller vil sjefen være brigader. BCT-ene inneholder organisk artilleristøtte, som tidligere ble mottatt fra divisjonsartilleriet (DIVARTY).

For tiden er den amerikanske hæren igang med å konvertere sine brigader i det nye brigade combat team-programmet. I dette programmet vil divisjoner som vanligvis ikke deployerer enkelte brigader på grunn av manglende integrert støtte (såsom 1st Armored Division, 25th Infantry Division osv.) har blitt restrukturert, hvilket gir dem muligheten til å deployere en eller flere BCT'er overalt i verden. Disse BCT'ene vil kunne stå på egne ben akkurat som en mini-divisjon, men soldatene tilordnet en BCT skal tjenestegjøre i sin enhet i 3 år. Dette er ment å fremme beredskap og forbedre samholdet i enheten.

## Se også
*United States Army
The Runaways

**The Runaways** var et amerikansk rockeband med tenåringer som spilte på 1970-tallet.

Bandet turnerte USA og Japan, men spilte også konserter i Storbritannia, Sverige, Finland, Norge, Belgia, Frankrike, Nederland, Sveits og Tyskland. Selv om bandet var suksessfullt, holdt det på kun i kort tid, fra 1975 til 1979. Bandets styrke var gitaristene, råheten på rytmegitaren til Joan Jett og soloene til gitartalentet Lita Ford.

Stilen var en blanding av glamrock, heavy metal og punk rock. Bandet var det første rene jenteband innen rock som hadde hits, musikkalbum som solgte til platina, internasjonal turne, og oppnådde berømthet.

## Diskografi
* *The Runaways* (1976)
* *Queens of Noise* (1977)
* *Live in Japan* (1977)
* *Waitin' for the Night* (1977)
* *And Now... The Runaways* (1978), internasjonal utgivelse
* *Flaming Schoolgirls* (1980), samlealbum
* *Little Lost Girls* (1981), US versjon av *And Now... The Runaways*
* *The Best Of The Runaways* (1982), samlealbum
* *Born to be Bad* (1993), samlealbum med tidlige demoer

## Medlemmer

## Eksterne lenker
* 
*
David D. McKiernan

**David D. McKiernan** (født 1950) er en pensjonert firestjerners general i United States Army. Han var øverstbefalende for International Security Assistance Force i Afghanistan (ISAF) 2008–2009. Samtidig var han sjef for den nyopprettede kommandoen U.S. Forces Afghanistan (USFOR-A), som kommanderte alle amerikanske tropper som ikke opererte under ISAF-mandatet.

Fra 2002 til 2004 var han sjef for Coalition Forces Land Component Command (CFLCC), hvor han hadde ansvaret for koalisjonens bakkestyrker i invasjonen av Irak i 2003. Fra 2005 til 2008 var han sjef for den Syvende armé (Seventh Army) i Europa.

## Referanser


## Eksterne lenker
*
Aura Noir

**Aura Noir** er et norsk black- og thrash metal-band fra Oslo. Bandet er kraftig inspirert av thrashmetalband som Slayer, Sodom og Kreator, noe som blant annet fremkommer ved at flere av deres låter har blitt dedisert til bandene. Låttekstene deres omhandler blasfemi og død.

## Historie
Bandet ble formet i 1993 av Carl-Michael «Aggressor» Eide og Ole Jørgen «Apollyon» Moe. De utgav to demoer før de ga ut EPen *Dreams Like Deserts* i 1995. I 1996 ble gitaristen Rune «Blasphemer» Eriksen medlem. Sammen gav de tre ut debutalbumet *[[Black Thrash Attack]]* i 1996.

I 2004 var bandet de første til å bli signert av plateselskapet Tyrant Syndicate Productions, et datterselskap av Peaceville Records drevet av Ted «Nocturno Culto» Skjellum og Fenriz (begge fra Darkthrone). Bandet ga så ut sitt tredje studioalbum, *[[The Merciless]]*, med gjesteartistene Roger Rasmussen (fra Carpathian Forest) og Fenriz, begge som vokalister.

Bandet hadde en pause sent i mars 2005 grunnet at «Aggressor» hadde vært i en ulykke der han skal ha falt ti meter fra et vindu. I mars 2006 offentliggjorde «Aggressor» på radioprogrammet Tinitus at han ville komme til å sitte i en rullestol resten av livet.

Til tross for denne motgangen fortsatte bandet å spille inn nytt materiale som til slutt resulterte i deres fjerde studioalbum *[[Hades Rise]]* i 2008. Bandet ble nominert til Spellemannprisen 2018 i klassen metal for albumet *Aura Noire*.

### Konserter og festivaler
Aura Noir har opptrådt på flere kjente festivaler og blant annet spilt på Inferno 2005 og Hole in the Sky i 2001 og 2004.

## Diskografi
### Studioalbum

### Samlealbum

### Split album

### EP-er

### Demoer

## Medlemmer

## Referanser


## Eksterne lenker
* 
* 
*
Fredrik Risp

**Lars Fredrik Risp** (født 15. desember 1980 i Lysekil) er en svensk fotballagent og tidligere -spiller. 
I vårsesongen 2009 var han på utlån hos Stabæk hvor han spilte midstopper. Risp har spilt mange år i tyrkisk fotball, og fikk to landskamper og ett mål for .

## Karriere
Risp startet fotballkarrieren i den lokale fotballklubben Lysekils FF før han ble hentet av IFK Göteborg, som først lånte ham ut til det italienske laget Chievo Verona i en halv sesong. Risp fortsatte sin karriere i tyriske Gençlerbirliği i 2005, der han i sesongen 2005-2006 ble kåret til årets spiller på laget hjemmeside. 

I 2007 gikk turen videre til tyrkiske Trabzonspor sammen med lagkameraten Ayman Adelaziz. Året etter gikk han videre til en tredje tyrkisk klubb, Ankaraspor. I 2009 gikk han på lån til Stabæk, blant annet for å erstatte en skadet Pontus Segerström. Han ble ingen stor suksess i Stabæk, og returnerte til Tyrkia for å spille for Ankaragücü ut året.
I 2010 vendte han tilbake til IFK Göteborg, og spilte deretter i Danmark, Bulgaria og på Kypros før han la opp som spiller i 2013.

## Referanser


## Eksterne lenker
*